Zoologie. Symbolae Sirenologicae. 445 
xuosam coaliti. Processus pterygoideus internus non solus, sed cum proces- 
sulo ossis palati commemorato hamulum pterygoideum componit. — Pro- 
cessus basilaris ossis sphenoïidei satis latus. — Alae magnae ejus parte su- 
periore orbitae superiori margini oppositae. — Narium apertura externa cor- 
diformis, apice anteriore acuminata cranii medium postice parum superat, 
quare margo ejus posterior fossae temporalis initio atque arcus zygomatici 
anteriori parti oppositus invenitur. — Choanae ob corporis ossis sphenoidei 
latitudinem et ossium palatinorum atque pterygoideorum partisque basilaris 
ossis sphenoiïdei latitudinem atque distantiam, nec non ob partis palatinae 
maxillarum et ossium palati longitudinem insignem, amplissimae (‘/, am- 
pliores quam in Halicore.) — Os ethmoideum magnum, fere totum anterio- 
ris Cranii Cavitatis partis parietem anteriorem componens, lamina cribrosa 
satis magna, foraminibus numerosis ex parte satis amplis facie interiore et 
exteriore perforata, conchisque pluribus, longis, insignibus, simpliciter invo- 
lutis instructum, olfactus organon igitur sine dubio magis evolutum quam 
in Halicoris. — Ossa nasi (ut in Manatis) ex ossibus singulis, subconicis, 
parvis, antice fossa excavatis, margine superiore angustissimo tantum pro- 
minulis, ossium frontalium cavitati conicae insertis composita. — Ossium 
frontis pars superior oblongo-tetragona, postice elevata, antrorsum et lateri- 
bus declivis. Processus orbitalis eorum crassus et fortis, margine laterali 
subdeclivis, facie laterali modice arcuatus, excavatus et suboblique perpen- 
dicularis , facie inferiore totus planus, apice, narium aperturae exterioris 
posteriori parti opposito , satis crasso, parum acuminatus et subtetragono- 
rotundatus (non dilatatus). — Ossa bregmatis subhexagona , processu ante- 
riore superiore acuminata, fere ad frontis laterum medium extensa, antice 
elevata, deorsum declivia, marginibus temporalibus parum elevata, lateribus 
plana, sensim declivia et parum perpendicularia. -— Ossis occipitis pars ba- 
silaris latissima, latitudine ejus anteriore */, longitudinis aequante, latitudine 
posteriore vero longitudinem ejus parum superante, — Occipitis squama 
Mém. sc. natur. T.F. 19 
